Magdalena Frąckowiak

Magdalena Frąckowiak (Gdansk, Polonia, 1984ko urriaren 6a) modelo eta diseinatzailea da. Besteak beste, Ralph Lauren, Christian Dior Lingerie, Alessandro Dell'Acqua, Prada, Óscar de la Renta, Kenzo, Gianfranco Ferré, Givenchy Eaudemoiselle eta Lanvin diseinatzaile edo etxeen irudia izan da.

Frackowiak #30. postuan egon dabmodels.com Top 50 zerrendan.

 Bizitza 

 Lehen urteak 
Magdalenak hamasei urte zituen, amak Varsoviako agentzia baterako modelatze lehiaketa batera argazkiak bidali zituenean. Waterproof model search saria irabazi zuen 1999. urtean, eta Model Plus Agency agentziako Darek Kumosak aurkitu zuen. Machina aldizkarirako posatzean jaso zuen lehen soldata.

 Modelo ibilbidea 
2006ko apirilean nabarmendu zen, Glamour Italia aldizkarirako lehen azalean agertu zenean. Urte horretan bertan hasi zen, Yves Saint Laurent-entzako pasabidea zabalduz 2007. urteko udaberriko bilduman, Parisen, eta Style.com-ek denboraldi horretako top model izendatu zuen. Handik aurrera Magdalenaren ibilbideak arrakasta izan zuen etengabe. Ralph Laurenen irudia bihurtu zen 2007. urtean eta Vogue Italiako abuztuko aldizkariaren azalean ere agertzea lortu zuen urte horretan bertan. Geroago, argitaletxeetan agertu zen Vogue, Harper's Bazaar eta Flair aldizkariaren Txina, Alemania eta Frantziako edizioetan. New York, Londres, Milan, eta Parisko Modaren Asteetan lan egin du, Sue Stemp, Luca Luca, Pucci, Nina Ricci, Thakoon, Tommy Hilfiger, Alessandro Dell’Acqua, Anne Valérie Hash, Viktor & Rolf, Christian Dior, PHI, Julien Macdonald, Gianfranco Ferré, Matthew Williamson, Blumarine, Lanvin, Louis Vuitton, Sophia Kokosalaki, Alexander McQueen, Elie Saab, Stella McCartney, Sue Stemp, J.Mendel, Just Cavalli, Balenciaga, Costume National, Malo, Fendi, Proenza Schouler, Jil Sander, Julien Macdonald, Carolina Herrera, Elie Saab eta Haider Ackermann. 2008an, Ralph Laurenekin zuen kontratua berritu zuen eta Alessandro Dell'Acquaren irudia ere bihurtu zen, Oscar de la Rentaren iragarki batean agertu zen Anja Rubik-ekin batera. Gero kontratu bat izan zuen DNA Models-ekin New Yorken. Magdalena hantxe bizi da, eta hantxe jarraitzen du bere karreran buru-belarri. Etorkizunean arkitektura ikasteko interesa zuela adierazi zuen arren, modelatzeari emana zegoen erabat. 2009ko apirileko edizioan Harper's Bazaar aldizkariak garaiko modelo gisa nabarmendu zuen, eta honakoa adierazi zuen editorialean: "Nire lanaren zatirik onena sormen prozesuaren lekukoa izatea da. Okerrena da modak etengabeko zaintza eta arreta eskatzen duela, eta askotan abandonatuta daukat nire bizitza pertsonala".

Karl Lagerfeldek Hoganentzat egindako bildumaren merkaturatzearekin batera, Frackowiak La Lettre izeneko film labur baten protagonista izan zen Baptiste Giabiconirekin batera; bilduma 2011. urteko urtarrilaren bukaeran heldu zen dendetara.

Frackowiak-ek 2010. urteko azaroan egin zuen debuta Victoria's Secret Fashion Show-ean, 2012, 2013, 2014 eta 2015eko desfileetan ere parte hartu zuen. 2013. urtean itxi zuen show-a. 2013. urteko neguko modaren astean, konpainia eta diseinatzaile handientzat desfilatu zuen, J. Mendel, Marc Jacobs, Michael Kors, Oscar de la Renta, Ralph Lauren, Victoria Beckham, Y-3 (New York), Giles (Londres), Prada (Milan), Balmain, Givenchy, Isabel Marant, Lanvin eta Louis Vuitton besteak beste (Paris). Aldi berean, Parisko modaren astearen barruan, Louis Vuittonen show-ean, markarako film labur batean parte hartu zuen beste modelo batzuekin batera.
 Bizitza pertsonala 
Magdalena Daniele Cavalliren neska-laguna izan da, Roberto Cavalli diseinatzailearen semearena.

 Erreferentziak 

 Kanpo estekak 

 Magdalena Frackowiak - The Fashion Spot Forum}

Kategoria:Poloniako modeloak
Kategoria:Emakume modeloak
Kategoria:Emakume moda diseinatzaileak